ירושלים
ג כסלו תשס"ה
16 נובמבר 2004
120
לכבוד
מנהלי בתי הספר, מרכזי המקצוע, המורים לתנ"ך

שלום רב, 

החוזר שלפניכם הוא החוזר הראשון  לשנה"ל תשס"ה, המיועד לכל המורים לתנ"ך בחטיבות הביניים ובחטיבות העליונות בבתי הספר בחינוך הממלכתי.
כל מורה חייב בידיעת הנהלים המופיעים בחוזר זה.

החוזר עוסק במספר נושאים:
1.  הפעלת  תוכנית הלימודים החדשה.
2.  דגמי השאלונים עפ"י תוכנית הלימודים החדשה  -  הנוסח שפורסם בחוזר מפמ"ר תשס"ד  3,  19  יולי 2004 .
א.  שאלון ברמת 2 יח"ל   ודוגמת שאלות.
ב.  שאלון ברמת  יח"ל  שלישית.
ג.  שאלון ברמת  יח"ל  רביעית.
ד.  שאלון ברמת יח"ל  חמישית.
3.  מבחנים בע"פ.
4.  מבחנים מותאמים:
א.  על פי תוכנית הלימודים הקיימת .
ב.  על פי תוכנית הלימודים החדשה.
5.  שאלוני בחינת הבגרות במועד הקיץ תשס"ה.
6.  פרק הקש"ן –  "קטע שלא נלמד"  בבחינת הבגרות.
7.  בחינת הבגרות לעולים חדשים.
8.  קריאה רהוטה בתנ"ך.
9.  מערך ההדרכה וההשתלמויות מטעם המפמ"ר.
א.  ריכוז ההשתלמויות במחוזות השונים.
ב.  רשימת המדריכות לתנ"ך במחוזות השונים.
10.  לימוד  תנ"ך מוגבר בבתי הספר.
11.  הערכת בחינות בגרות.
12.  עדכון מצבת המורים לתנ"ך.
13.  נספח.

1.  הפעלת  תוכנית הלימודים החדשה
בחוזר המנהל הכללי, " הודעות ומידע"  סג/3  מרחשון  התשס"ג - נובמבר 2002, הודענו כי תוכנית הלימודים החדשה תופעל בהדרגה החל משנה"ל תשס"ג.
בחטיבת הביניים התוכנית מחייבת החל משנה"ל תשס"ד. 
בחטיבה העליונה התוכנית מחייבת החל ממחזור התלמידים שהתחיל לימודיו בשנה"ל תשס"ד בכיתה י'.
השנה , שנת תשס"ה, במועד הקיץ, יבחן מחזור התלמידים הראשון במתכונת בחינת הבגרות החדשה
על – פי  הנוסח הסופי של התוכנית, שפורסם בחוזר מפמ"ר תשס"ד 3, א' אב תשס"ד  19 יולי 2004.
בשנה"ל הנוכחית, ניתן יהיה במועד הקיץ להבחן בפעם האחרונה במתכונת הבחינה הקיימת, 
ולצידה, לראשונה, יוכלו תלמידים להבחן במתכונת הבחינה החדשה.

החל ממועד החורף  תשס"ו יוכלו התלמידים להבחן במתכונת התוכנית החדשה בלבד.

2.  דגמי השאלונים עפ"י תוכנית הלימודים החדשה  
א.  דגם השאלון ברמת 2 יח"ל    
     בשאלון זה שלושה  פרקים.   משך הבחינה  שעתיים וחצי  ( 150 דקות ).
     פרק ראשון :  קטע שאינו נלמד                            12      נקודות.
     פרק שני      :  נושא הגג "מלכים ונביאים"          28      נקודות.
     פרק שלישי :  נושאי החתך                                  60       נקודות.
*   פירוט מבנה השאלון על חלקיו, מפתח ההערכה והגדרת המונחים "שאלת חתך", "שאלה בהיקף 
     מצומצם"  ראה בנספח  המצורף לחוזר זה  בעמ'  7 - 8 .
*   שאלות לדוגמה בדגם השאלון ברמת 2 יח"ל, ראה בנספח  המצורף לחוזר זה  בעמ'   9 - 11  

הערה:
נושא הבחירה " אדם וגורלו בספרות החכמה "
בחוזר מפמ"ר תשס"ג 3, בעמ' 14, בנושא הבחירה " אדם וגורלו בספרות החכמה "
יש להוסיף את הפרקים הבאים:
*   ב"ויכוח עם הרעים" :                     איוב  פרק ח'  פס' 1 – 7,  ואיוב פרק ט'.
*   ב"מענה האלוהים ותגובת איוב" :  איוב  פרק ל"ט  פס' 1 – 8 .

ב.  דגם השאלון ברמת  יח"ל שלישית
בשאלון זה  שני פרקים.   משך הבחינה   שעה ורבע  ( 75 דקות 
פרק ראשון : מנהיגים ומנהיגות                    32   נקודות.
פרק שני :  דוד ומנהיגותו                              68   נקודות
*  פירוט מבנה השאלון על חלקיו ומפתח ההערכה ראה בנספח  המצורף לחוזר זה בעמ'  12.

ג.  דגם השאלון ברמת יח"ל  רביעית
בשאלון זה  שני פרקים.   משך הבחינה   שעה ורבע  ( 75 דקות ).
על פי תוכנית הלימודים, קיימות ביחידת  הלימוד הרביעית שתי אפשרויות הוראה ( ראה חוברת תוכנית הלימודים עמ' 87 – 90 ). לפיכך בשאלון זה שתי אפשרויות בחינה:

▲  אפשרות א': איוב והנושא המסכם "דמות האדם במקרא" 
אפשרות זו תינתן  רק לתלמידים שלא ילמדו במסגרת נושאי הבחירה ברמת 2 יח"ל את נושא הבחירה  
"אדם וגורלו בספרות החכמה".
תלמיד שיענה על אפשרות זו לאחר שיבחן ברמת 2 יח"ל בנושא הבחירה "אדם וגורלו בספרות החכמה", 
תפסל בחינתו ביחידה הרביעית.

פרק ראשון : דמות האדם במקרא                     32    נקודות.
פרק שני      : ספר איוב                                      68    נקודות.
*  פירוט מבנה השאלון על חלקיו ומפתח ההערכה ראה בנספח המצורף לחוזר זה בעמ'  13 .

▲  אפשרות ב': חמש המגילות, ספר דניאל וחומרים נלווים חוץ מקראיים
חומר הלימוד באפשרות זו כולל: מקורות מקראיים, מקורות חוץ מקראיים וספרות מחקר, כמפורסם בחוברת תוכנית הלימודים   עמ' 88  - 90 .
 פרק ראשון :  שאלות קטע                                52   נקודות  
 פרק שני      :  שאלות בהיקף מצומצם             48   נקודות                                               
*  פירוט מבנה השאלון על חלקיו ומפתח ההערכה ראה בנספח  המצורף לחוזר זה  בעמ'  14 .

ד.  שאלון ברמת יח"ל חמישית
    שאלוני יחידת הלימוד החמישית יישארו במתכונת בית ספרית.
    תוכנית הלימודים ביחידה החמישית תוגש  לאישור עד ל – 15 בנובמבר בכל שנה. 
   הצעת השאלות לבחינה בצירוף מחוון תשובות תוגש לאישור, כמקובל, (ראה חוזרי מפמ"ר קודמים  )    
    עד למחצית  חודש מרץ, בציון התאריך שנקבע על ידי בית הספר כמועד הבחינה.
    בתוך שמונה ימים מיום הבחינה ישלחו המורים את טפסי דיווח הציונים ( טופס 9540 ) אל  המפמ"ר 
    לאישור,  בצירוף שלוש מחברות  כמדגם מייצג ( טובה, בינונית וחלשה ), שאלון ומחוון תשובות.
3.   מבחנים בע"פ
במועד חורף תשס"ה יתקיים הנוהל המקובל של דרך ההבחנות בע"פ ( ראה חוזרי מפמ"ר קודמים, למשל 
חוזר תשס"ד 1 סעיף 5 ).
פרטים על דרכי ההבחנות בע"פ במועד הקיץ יפורסמו בקרוב.
4.  מבחנים מותאמים
■  על פי תוכנית הלימודים הקיימת : 
ראו בחוזר מפמ"ר תשס"ד 1  ובחוזר תשס"ג  7  סעיף 16 בטבלה המצורפת לחוזר.             
■  על פי תוכנית הלימודים החדשה:
תלמיד הזכאי לבחינה מותאמת יוכל לענות על שאלות הבחינה לפי הפירוט הבא:

פרק ראשון:  קטע שאינו נלמד                       ( 3 X 4     נקודות )       12   נקודות 
פרק שני     :  נושא הגג מלכים ונביאים         ( 2  X 18 נקודות )               36   נקודות  
פרק שלישי:  נושאי החתך                                                                          52   נקודות   
*  עלילות הראשית : שאלת חובה                                                   
*  בנושאי הבחירה : שאלת  חתך אחת במקום שתי שאלות חתך.  
*   בשאלות בהיקף המצומצם:  שתי שאלות במקום שלוש שאלות.                                                                                 
*    פירוט מבנה השאלון על חלקיו ומפתח ההערכה ראה בנספח  המצורף לחוזר זה בעמ' 8 .                                      
5.  שאלוני בחינת הבגרות במועד הקיץ תשס"ה
פירוט השאלונים על – פי המתכונת החדשה:
■  תנ"ך כללי 2 יח"ל -  עפ"י המתכונת  החדשה.
■  יח"ל 1 – יחידה 3,   עפ"י המתכונת החדשה.
■  יח"ל 1 – יחידה 4,   שאלון השלמה לרמת 5 יח"ל, עפ"י המתכונת החדשה.
סמלי השאלונים יפורסמו בפרסומי אגף הבחינות במשרד החינוך.

פירוט השאלונים על – פי המתכונת הקיימת:
●  תנ"ך כללי 2 יח"ל                סמל שאלון     900091
● 1 יח"ל -  יח"ל  3                  סמל שאלון     900101 
● 1  יח"ל  - יח"ל 4                  סמל שאלון     900111  
●  תנ"ך לעולים חדשים          סמל שאלון     900161     

6.  פרק הקש"ן – " קטע שלא נלמד"  בבחינת הבגרות
שאלות  ה"קטע שלא נלמד" בקיץ תשס"ה , הן בבחינה במתכונת החדשה והן בבחינה במתכונת הישנה , 
תהיינה מספרות ההיסטוריוגפיה המקראית.

7.  בחינת הבגרות לעולים חדשים
בתוכנית הלימודים לעולים חדשים ובבחינת הבגרות לעולים חדשים, לא חלו  כל שינויים.     

8.  קריאה רהוטה בתנ"ך
בשנה"ל תשס"ה התחלנו  בתהליך הקניית הקריאה הרהוטה בתנ"ך לתלמידי חטיבת הביניים והחטיבה העליונה. כדי להשיג מטרה זו יעסוק מערך ההדרכה מטעם המפמ"ר בנושא הקריאה הן בהשתלמויות והן בהדרכה בבתי הספר .
המורים מתבקשים להנהיג בכיתה את הקריאה בקול בספר התנ"ך על ידי תלמידים,  ולהקפיד על קריאה רהוטה.
בבחינה הבגרות במועד הקיץ, עדיין לא יבחנו התלמידים בקריאה.  
אנו נערכים לבחינת  הבגרות בקריאה במועד הקיץ תשס"ו. הנחיות יפורסמו בחוזרים הבאים.

9.  מערך ההדרכה וההשתלמויות מטעם המפמ"ר
א.  ריכוז ההשתלמויות במחוזות השונים.
     כדי לסייע בהטמעת תוכנית הלימודים החדשה בבתי הספר,  אנו מבקשים  להדגיש בפני מנהלי בתי הספר את 
     החשיבות בהשתתפות המורים  לתנ"ך בהשתלמויות במחוזות השונים.
    מחשבה רבה הושקעה בבניית מערך ההדרכה וההשתלמויות על מנת לתת מענה לצרכי תחום הדעת, הן בהיבט 
    התוכן והן בהיבט הדידקטי  בהוראת התנ"ך. 
    מצורף מערך ההשתלמויות במחוזות השונים בנספח לחוזר זה בעמ'  15 –16 . 
ב.  רשימת המדריכות לתנ"ך במחוזות השונים
     מצורפת בנספח לחוזר זה בעמ'  17.

10.לימודי תנ"ך מוגבר בבתי הספר
תוכנית הלימודים החדשה בתנ"ך מוגבר מציעה חומרים מאד יפים להוראה, חומרים המעשירים את הדעת  ומזמנים דיונים ערכיים רלוונטיים הקושרים תנ"ך לעולם הידע של התלמידים.
מרכזי מקצוע והמורים לתנ"ך מתבקשים לעשות  את כל שבידם כדי להרחיב את לימודי התנ"ך 
בבית הספר.
בתי ספר שמלמדים בשנה"ל הנוכחית תנ"ך מורחב – נא הודיעוני מיידית.
אנו מנסים להקצות שעות לתגבור לימודי התנ"ך בחינוך הכללי. 
11.  הערכת בחינות בגרות.
מורים המעוניינים להצטרף למצבת המעריכים של בחינות הבגרות צריכים לענות על הקריטריונים הבאים:
*  בעלי תואר B.A.  (  לפחות ) ותעודת הוראה.
*   ותק של ארבע שנים לפחות בהכנה לבחינות בגרות בתנ"ך.
*  השתתפות מאושרת בהשתלמויות  בתנ"ך מטעם המפמ"ר בשלוש השנים האחרונות.
   העונים על דרישות אלה, ולא העריכו עד כה, יוכלו לפנות עד ליום  31.12.04 אל הגב' שוש  אלישקביץ 
   באגף הבחינות  במשרד החינוך  רח' שבטי ישראל, ירושלים. 
12.  עדכון מצבת המורים לתנ"ך.
מרכזי המקצוע בבתי ספר בהם חל שינוי במצבת המורים, נא שילחו עדכון בטופס המצורף כנספח 
לחוזר זה בעמ'  18 .

חוזרי המפמ"ר הבאים יפורסמו באתר משרד החינוך, הפיקוח על הוראת התנ"ך ובאתר מקראנט.
     כתובת אתר  המפמ"ר:                                 http://www.education.gov.il/tanach
כתובת אתר מקראנט :     http://www.mikranet.org.il

                                                                                                                   
                                                                                            בברכה,